महिला स्वभावतः कोमल हृदयका भएको हुनाले पनि आफू पीडित भए पनि श्रीमानसँग सम्झौता गर्न पुग्ने गरेको गुर्भाकोट नगरपालिकाका उपप्रमुख मैना विक बताउनुहुन्छ । उहाँ भन्नुहुन्छ, ‘श्रीमान्बाट पीडित महिला पीडा सहन नसकेर प्रहरीसम्म उजुरी गर्न जान्छन् । तर, प्रहरीमा पुगेपछि सामान्य सोधपुछकै क्रममा उनीहरूको मन पग्लिन्छ र आफ्नो बयान बदल्छन् ।’ यसको लागि महिला आर्थिक रुपमा सशक्त हुन जरुरी रहेको उहाँको भनाइ छ । नगरपालिकाले महिलाको आर्थिक सशक्तीकरणका नीति तथा कार्यक्रमहरु ल्याएको उपप्रमुख मैना बताउनुहन्छ । आगामी दिनमा यसखालका समस्या कम हुने उहाँको विश्वास छ । रासस
